Document ID: /roh_data/filtered/fineweb-2-filterrobots_roh.jsonl.gz/29109

Parlament da Glion - Gea al quint 2020 che serra cun in plus da prest in mez milliun
Enstagl dal gudogn budgetà da 153’000 francs, ha il parlament da Glion pudì approvar in plus da prest in mez milliun francs. Il cash-flow da la vischnanca munta a 3,5 milliuns, ed è il meglier resultat dapi il 2015.
Plinavant ha il parlament da Glion approvà unanimamain dus milliuns francs da prefinanziaziun, per il project da renovar l'areal da la staziun. A quel aveva il suveran da Glion ditg Gea il november 2018. Il parlament ha era concedì in credit da 436’000 francs per sanar la via Plaun Liung a Glion.